Σεισμός και τσουνάμι στο Σουλαουέζι (2018)

Στις 28 Σεπτεμβρίου 2018, ένας ρηχός σεισμός χτύπησε στο λαιμό της χερσονήσου Μιναχάσα στην Ινδονησία, με επίκεντρο την ορεινή περιοχή Ντονγκάλα στο Κεντρικό Σουλαουέζι. Ο σεισμός έλαβε χώρα 77 χιλιόμετρα μακριά από την πρωτεύουσα της επαρχίας Παλού. Ήταν αισθητός σε μια μεγάλη έκταση, η οποία συμπεριλάμβανε τη Σαμαρίντα στο Ανατολικό Καλιμαντάν και το Ταβάου στη Μαλαισία. Πριν το γεγονός έλαβαν χώρα προσεισμοί. Ο μεγαλύτερος είχε μέγεθος 6.1 βαθμών της κλίμακας Ρίχτερ και έλαβε χώρα νωρίτερα εκείνη την ημέρα.
Μετά το σεισμό, εκδόθηκε προειδοποίηση για τσουνάμι για το στενό Μακασσάρ αλλά ακυρώθηκε μια ώρα μετά. Ωστόσο, ένα τοπικό τσουνάμι χτύπησε το Παλού, χτυπώντας σπίτια στην ακτή και κτίρια στο δρόμο, σκοτώνοντας τουλάχιστον 832 άτομα και τραυματίζοντας 540 άτομα. Ο Ινδονησιακός Οργανισμός Μετεωρολογίας, Κλιματολογίας και Γεωφυσικής (BMKG) επιβεβαίωσε ότι προκλήθηκε τσουνάμι με μέγιστο εκτιμώμενο ύψος από 4 έως 6 μέτρα. Στη διαδρομή του χτύπησε τις πόλεις Παλού, Ντονγκάλα και Ναμλέα.

Τεκτονική ανάλυση

Το Σουλαουέζι βρίσκεται εντός της ζώνης αλληλεπίδρασης των πλακών Αυστραλίας, Ειρηνικού, Φιλιππίνων και Σούνδων όπου αναπτύσσονται πολλές μικρές μικροπλάκες.

Προσεισμοί

Ο κύριος σεισμός ακολούθησε τους προσεισμούς που άρχισαν να εκδηλώνονται περίπου τρεις ώρες νωρίτερα με ένα σεισμό μεγέθους 6.1 βαθμών της κλίμακας Ρίχτερ. Ο σεισμός ακολουθήθηκε από πολλούς άλλους. Όλοι βρίσκονταν στην περιοχή αμέσως νότια του επικέντρου του κύριου σεισμού.
Ο πρώτος προσεισμός σημειώθηκε στις 15:00 τοπική ώρα. Ο σεισμός χτύπησε σε ρηχό βάθος 10 χλμ. με μέγεθος 5.9 ρίχτερ (BMKG). Το USGS καταχώρησε το μέγεθος του σεισμού ως 6.1. Υπήρξε έντονη δόνηση στη Ντονγκάλα. Τουλάχιστον 1 άτομο σκοτώθηκε από πτώση συντριμμιών ενώ 10 άλλοι τραυματίστηκαν. Οι αρχές επιβεβαίωσαν ότι δεκάδες δομές καταστράφηκαν ή ζημιώθηκαν από τον σεισμό.

Σεισμός

Το μέγεθος του κύριου σεισμού αρχικά ήταν 7.7, σύμφωνα με το USGS και το BMKG. Αργότερα το USGS αναθεώρησε την εκτίμηση στους 7.5 βαθμούς και το ινδονησιακό BMKG την αναθεώρησε στους 7.4 βαθμούς. 
Ο κύριος σεισμός σημειώθηκε στις 18:02 τοπική ώρα, κατά την ώρα αιχμής της κυκλοφορίας. Ο σεισμός έγινε αισθητός μέχρι τη Σαμαρίντα, πρωτεύουσα του Ανατολικού Καλιμαντάν (Βόρνεο) στα δυτικά και το Μακασσάρ στο νότο. Ήταν επίσης αισθητός σε διάφορες περιοχές στο Γκοροντάλο (το οποίο βρίσκεται βορειοανατολικά του επίκεντρου) και έγινε επίσης αισθητός στο Ταβάου της Μαλαισίας. Αναφέρθηκε βίαιη δόνηση στο Ντονγκάλα και Παλού. Σημειώθηκαν διακοπές ρεύματος σε όλη την περιοχή και οι επικοινωνίες διακόπηκαν. Η κρατική Telkomsel ανέφερε ότι πάνω από 500 πύργοι BTS καταστράφηκαν από το σεισμό.
Οι αρχές της Ινδονησίας επιβεβαίωσαν ότι κανείς δεν ήταν σε θέση να επικοινωνήσει με ένα άτομο από την Ντονγκάλα, την πλησιέστερη πόλη στο επίκεντρο. Οι επικοινωνίες αποκαταστάθηκαν στις 30 Σεπτεμβρίου.

Μετασεισμός

Ο κύριος σεισμός ακολουθήθηκε από μετασεισμούς. Στις πρώτες 24 ώρες 14 μετασεισμοί ξεπέρασαν τους 5 βαθμούς της κλίμακας Ρίχτερ.

Ένταση

Ο σεισμός έγινε αισθητός σε μεγάλη έκταση. Αισθητή δόνηση (επίπεδα ΙΙ-ΙΙΙ της κλίμακας Μερκάλι) αναφέρθηκε στη Σαμαρίντα, το Μακασσάρ και το Ταβάου. Η ισχυρότερη δόνηση  καταγράφηκε στη περιοχή Ντονγκάλα, όπου καταγράφηκε μέγιστη ένταση ΙΧ (βίαιη). Η μέγιστη ένταση στο Παλού, την πρωτεύουσα της επαρχίας του Κεντρικού Σουλαουέζι, ήταν VII (ισχυρή). Σύμφωνα με τον Ινδονησιακό Οργανισμό για την Αξιολόγηση και Εφαρμογή της Τεχνολογίας (BPPT), η ενέργεια που απελευθερώθηκε από το σεισμό ήταν 200 φορές μεγαλύτερη από αυτήν του πυρηνικού βομβαρδισμού της Χιροσίμα το 1945. Η ανάλυση έδειξε επίσης ότι η ακτή κοντά στο ρήγμα στο Παλού και Ντονγκάλα μειώθηκε στο ύψος του. Καταγράφηκαν πτώσεις ύψους που έφταναν ακόμη και το 1 μέτρο, ενώ στη Μπανάουα καταγράφηκε αύξηση ύψους κατά 0.3 εκατοστά.